NaiveNeuron/SloPal huggingface dataset:
Kollár, Boris, predseda NR SR (2022-12-19):
Ďakujem. Prerušujem rokovanie o tomto bode programu. Ďakujem pekne, pán minister. Pristúpime k rokovaniu, pristúpime k rokovaniu o návrhu na vyslovenie súhlasu Národnej rady Slovenskej republiky so zmenou podmienok použitia štátnych finančných aktív schválených uznesením vlády Slovenskej republiky č. 757 zo dňa 2. decembra 2020 na realizáciu následnej finančnej stabilizácie zdravotníckych zariadení . Návrh má tlač 1333 a informácia výborov má tlač 1333a. Návrh uvedie pán minister zdravotníctva Slovenskej republiky Vladimír Lengvarský, ktorému teraz odovzdávam slovo. Vítam vás, pán minister, a nech sa páči, máte slovo.
Tkáčová, Jarmila, poslankyňa NR SR (2011-06-02):
Ďakujem za slovo, pán predseda. Pani kolegyňa, ja s vami súhlasím, ale chcela by som vás poprosiť opatrne so slovom, že si nekorektne prisvojujeme, uzurpujeme imunitu alebo že zneužívame moc. Je to zákonom ustanovený alebo upravený stav, na zmenu ktorého je potrebných 90 poslancov. Môj dlhodobý názor je, že trestnoprávnu imunitu nepotrebujeme a že to nie je prázdna fráza, dokazujú aj moje hlasovania v predchádzajúcich volebných obdobiach, aj v tomto volebnom období. Hlasoval za zrušenie imunity aj poslanecký klub SDKÚ – DS aj dnes bude zaňho hlasovať. A myslím si, že musíme ozaj s tými slovami tak ako na lekárnických vážkach, pretože tu prezumovať nejakú kolektívnu vinu nie je správne. Ďakujem.
M. Číž, podpredseda NR SR: (2009-12-09):
(Hlasovanie.) Prítomných 131 poslancov, za návrh 50 poslancov, proti 46 poslancov, zdržalo sa 31 poslancov, nehlasovali 4 poslanci. Konštatujem, že Národná rada nebude pokračovať v rokovaní o tomto návrhu zákona. Ďakujem spravodajcovi. Teraz prosím spravodajcu, ktorého určil navrhnutý gestorský výbor, ústavnoprávny výbor, pána poslanca Petra Miššíka, aby uviedol hlasovanie v prvom čítaní o návrhu poslancov Národnej rady Slovenskej republiky Tatiany Rosovej, Kataríny Cibulkovej a Pavla Freša na vydanie zákona, ktorým sa mení a dopĺňa zákon č. 300/2005 Z. z. Trestný zákon v znení neskorších predpisov a zákon č. 301/2005 Z. z. Trestný poriadok v znení neskorších predpisov . Nech sa páči, pán poslanec.
Danko, Andrej, podpredseda NR SR (2024-05-14):
S reakciou na faktické poslankyňa Kolíková.
Jurinová, Erika, podpredsedníčka NR SR (2015-10-30):
Ďakujeme, pán poslanec. Na vaše vystúpenie je jedna faktická poznámka. Uzatváram možnosť prihlásiť sa. Nech sa páči, pán poslanec Hlina.
Pellegrini, Peter, predseda NR SR (2024-02-27):
Pani poslankyňa Kalmárová.
Jarjabek, Dušan, poslanec NR SR (2020-06-03):
Ďakujem pekne za slovo, pán predseda. V prvom rade absolútne súhlasím s tým, čo povedal pán Petrák. Dokonca sa ma, pán minister, dotklo, keď ste povedali, že ten, kto nepodporí tento návrh zákona, ako keby bol proti športu. No, nie je to pravda a ja si to naozaj vyprosím takéto konštatovanie, preto lebo je to demagógia najhrubšieho zrna. A ak ste si mysleli, že týmto niekoho presvedčíte o opaku, ako chce hlasovať, tak si myslím, že sa veľmi mýlite. Druhá vec je a budem teraz úplne natvrdo hovoriť. Výnimočný stav bude treba vyhlásiť, pán minister, kvôli tejto vláde a nie kvôli tomu, čo v spoločnosti existuje. To, čo táto vláda spôsobuje spoločnosti, a budeme sa o tom určite ešte baviť a ja budem toto pripomínať, čo som dnes povedal. Skutočne v tejto chvíli tá situácia, a vy to za chvíľu budete cítiť na vlastnej koži, lebo vy ste spravili v súčasnosti z povinnej školskej dochádzky dobrovoľnú školskú dochádzku aj so svojimi dôsledkami, ktoré opäť pocítime onedlho. Čiže ja by som bol skromnejší vo vašich absolútnych vyjadreniach a určite by som sa vyvaroval toho hlavného a podstatného, čo ste povedali, že ten, kto nepodporí tento návrh zákona, je proti športu. Nie je to pravda a vyprosím si to od vás, pán minister!
P. Hrušovský, predseda NR SR: (2004-10-26):
(Hlasovanie.) 134 prítomných, 118 za, 11 sa zdržalo, 5 nehlasovalo. Pozmeňujúci návrh pána poslanca Bódyho sme schválili. Tým sme odhlasovali všetky pozmeňujúce návrhy. Pán spoločný spravodajca.
Laššáková, Jana, podpredsedníčka NR SR (2014-11-10):
Ja som si tiež vypočula počas tejto schôdze toľko invektív, že skutočne, a neupozorňovala som nikoho a bola to veľmi nepríjemná schôdza. Nech sa páči, pán poslanec Kadúc.
B. Bugár, podpredseda NR SR: (2005-06-21):
Pán spravodajca, nech sa páči, máte slovo. Pristúpime k prvému pokusu. J. Heriban, poslanec: Vážený pán predsedajúci, v rozprave vystúpil jeden poslanec, ale neodznel žiaden návrh, takže, prosím vás, dajte hlasovať o tom, že Národná rada A. podľa čl. 86 písm. d) ústavy vyslovuje súhlas s Protokolom č. 13 k Dohovoru o ochrane ľudských práv a základných slobôd týkajúci sa zrušenia trestu smrti za každých okolností; B. rozhodla, že predmetný protokol je podľa čl. 7 ods. 5 ústavy medzinárodnou zmluvou, ktorá má prednosť pred zákonmi. Gestorský výbor odporúča toto uznesenie schváliť.
Jurzyca, Eugen, poslanec NR SR (2015-09-22):
Ďakujem. Len chcem podčiarknuť myšlienku Martina Poliačika, že je lepšie merať výsledky, než sústrediť sa na proces. Myslím si, že to je veľmi, veľmi dôležitý rozdiel, ktorý bolo vidno aj v tom predchádzajúcom materiáli a v mnohých ďalších, kde časť spoločnosti aj politického spektra sa sústreďuje na tie procesy, to znamená, ako často zasadne komisia, kto je v komisií, a druhá časť zase na to, aký je vlastne potom výsledok pre spoločnosť. Myslím si, že dobre v tomto prípade vybral Martin Poliačik to, čo je lepšie, to znamená meranie výsledkov. Ďakujem.
B. Bugár, podpredseda NR SR: (2006-04-25):
(Hlasovanie.) Prítomných je 99 poslancov, za 68, proti 1, držalo sa 22, nehlasovali 8. Konštatujem, že návrh uznesenia sme schválili. Teraz ešte budeme hlasovať o uznesení k informácii vlády Slovenskej republiky o spôsobe riešenia vzniknutej situácie v zdravotníctve a o spôsobe zabezpečenia zdravotnej starostlivosti pre občanov , ktorú podal minister zdravotníctva a bola vám rozdaná písomne. Budeme hlasovať o tom, že Národná rada Slovenskej republiky berie túto informáciu na vedomie. Nech sa páči, prezentujme sa a hlasujme. (Hlasovanie.) Prítomných je 104 poslancov, za 60, proti 22, zdržalo sa 20, nehlasovali 2. Konštatujem, že túto informáciu Národná rada Slovenskej republiky zobrala na vedomie. Vážené panie poslankyne, vážení páni poslanci, ďakujem vám za účasť a končím 61. schôdzu Národnej rady Slovenskej republiky a budeme pokračovať v ďalšej schôdzi, v tej slávnostnej, 25. mája, takže vás pozývam aj takto, to znamená ústne, ale dostanete aj písomné pozvánky. Ďakujem pekne. Dovidenia. (Rokovanie 61. schôdze NR SR sa skončilo o 10.16 hodine.)
Jurinová, Erika, podpredsedníčka NR SR (2014-07-10):
Pán poslanec Chren.
Danko, Andrej, predseda NR SR (2016-09-20):
Ďakujem. Na vystúpenie pána poslanca dve faktické poznámky. Uzatváram možnosť prihlásenia s faktickými poznámkami. Poprosím, pán poslanec Peter Šuca.
Danko, Andrej, podpredseda NR SR (2023-12-13):
Na vystúpenie pána poslanca dvanásť faktických poznámok. Pán poslanec Pročko.
L. Miklós, minister životného prostredia SR: (2004-05-12):
To je všetko, vážený pán predsedajúci.
Hrnčiar Andrej, podpredseda NR SR (2016-12-07):
No jasne, už keď si tu.
Blanár, Juraj, podpredseda NR SR (2023-06-15):
Vyhlasujem rozpravu za uzavretú. Chcem sa spýtať pani podpredsedníčky, či má záujem o záverečné slovo. Nech sa páči za rečnícky pult, pani podpredsedníčka. Máte slovo.
Ďuriš Nicholsonová, Lucia, podpredsedníčka NR SR (2017-11-30):
Dve faktické poznámky na vaše vystúpenie. Končím možnosť prihlásiť sa s faktickou poznámkou. Pán poslanec Mizík.
P. Hrušovský, predseda NR SR: (2002-11-14):
Páni poslanci, vyhlasujem teraz päťminútovú prestávku, aby sa mohli poslanci písomne prihlásiť do rozpravy a na vystúpenie pána ministra chcú faktickými poznámkami reagovať. Prosím, aby sa z tabule vymazali tí, ktorí nechcú uplatniť faktickú poznámku. Poprosím zamestnancov kancelárie, aby pripravili tlačivá na písomné prihlášky do diskusie. Pán poslanec Cabaj, Hopta s faktickou poznámkou na vystúpenie pána ministra. Končím možnosť ďalších prihlášok. Nech sa páči, pán poslanec Cabaj.
Zajačik, Vladimír, poslanec NR SR (2021-03-31):
Pán predsedajúci, teraz dajte, prosím, hlasovať o tom, že prerokovaný poslanecký návrh zákona prerokujeme v treťom čítaní ihneď.
Blanár, Juraj, podpredseda NR SR (2022-03-17):
Ďalší s faktickou poznámkou – pán poslanec Kočiš.
Lipšic, Daniel, poslanec NR SR (2015-05-07):
Pre objektívnosť podľa mňa treba povedať, že to je pretrvávajúci problém, ktorý nenastal len v roku 2012, napriek tomu, že náš parlament má výrazné kompetencie vo vzťahu k Európskej únii podľa ústavného zákona, tak ich podľa mňa z dôvodov možno kapacitných, odborných nevykonáva adekvátne. A to hovorím nie vo vzťahu k tomuto výboru konkrétne, ale je to dlhodobá vec. Ja si nepamätám, že by ako iné krajiny častokrát na rokovaní Rady vznesú parlamentné výhrady, že nemôžu o veci rozhodnúť alebo súhlasiť, to sa na Slovensku, nemyslím, že ešte nikdy, nikdy nestalo. Je fajn, že pán predseda výboru hovorí o tom, aký je kritický vo vzťahu k Európskej únii na rôznych konferenciách a seminároch, to je všetko pekné a dobré, ale kľúčové je, ako sme kritickí, odborne kritickí na rokovaniach orgánov Európskej únie, konkrétne Rady, konkrétne Rady, ktorej ministri podliehajú aj schvaľovacím procesom na európskom výbore. A tam už kritickí nie sme. Tam zahlasujeme v princípe za všetko a je to moja skúsenosť aj reakcie, ktoré mám. Ja som na Radách sedel niekoľko rokov, takže viem, že sa dá ozvať, dá sa mnohé veci dosiahnuť, ale dnešná vláda je, je, žiaľ, v predklone, v reálnych rokovaniach Európskej únie v predklone. Hovorím to s plnou vážnosťou. A výbor môže byť tou brzdou, ktorá môže viazať ministrov na rokovaní Rady. Žiaľ, to nerobí, žiaľ, to nerobí. A vystupovania na konferenciách a aj plamenné prejavy na nich sú pekné a zaujímavé, ale, ale nič v princípe neriešia. Posledná poznámka. Bola tu pri predchádzajúcom bode spomenutá otázka migrácie. Veľmi vážna téma. Ja som na minulej schôdzi navrhoval, aby vláda predložila do parlamentu informáciu o tom, aké máme voľné kapacity v azylových zariadeniach. Som rád, že tu tému otvárajú aj vládni poslanci, a bol by som ešte radšej, keby ich hlasovanie bolo v súlade s tým, čo rozprávajú.
J. Brocka, poslanec: (2003-12-11):
Za tri dni v rozprave vystúpilo spolu 52 poslancov, z toho za poslanecké kluby šiesti. 26 poslancov predložilo aj konkrétne pozmeňujúce návrhy. Boli to vystúpenia poslancov, musím povedať, že boli to prevažne na počúvanie pekné a dobre pripravené vystúpenia a možno aj preto boli minimálne reakcie z pléna vo faktických poznámkach a myslím si, že to bola možno najväčšia zmena oproti rokovaniu o štátnom rozpočte v porovnaní s predchádzajúcimi rokmi. Bola to rozprava, vystúpenia boli veľmi vecné, bez prehnaných emócií, na môj vkus až trochu nudná, ale priznám sa, že pán minister ma inšpiroval, keď hovorí, že na budúci rok len z titulu toho kalendárneho efektu bude rast HDP vyšší, respektíve prírastok HDP bude vyšší o 0,2  percenta, že budeme štyri dni pracovať. Možno by bolo na zváženie, keby sme rozšírili sviatky o jeden deň, o jeden deň, lebo v kalendári mi chýba sviatok napríklad mužov alebo otcov, takže do diskusie na zváženie pri budúcich rokovaniach. K vystúpeniam poslancov. Rozdelil by som ich na dve skupiny. Tá prvá - opoziční poslanci väčšinou zásadne odmietali vládnu predstavu návrhu zákona o štátnom rozpočte a ani veľmi neočakávajú, že sa tento návrh dá „vylepšiť“ pozmeňujúcimi návrhmi, ktoré aj oni predkladali. Výnimočne sa prihováram za prijatie uznesenia, ktoré predniesol poslanec Tkáč vo svojom vystúpení. Koalícia návrh rozpočtu, aj z vystúpení to bolo zrejmé, podporí. A preto, vážený pán predseda, po určitej prestávke potrebnej na zoradenie a upratanie týchto pozmeňujúcich návrhov môžeme pristúpiť k hlasovaniu o štátnom rozpočte.
V. Veteška, podpredseda NR SR: (2007-05-11):
Dobre. Tak teraz pristúpime k hlasovaniu o prerokovaných bodoch programu. Najskôr budeme hlasovať v druhom čítaní o vládnom návrhu zákona, ktorým sa mení a dopĺňa zákon č. 346/2005 Z. z. o štátnej službe profesionálnych vojakov ozbrojených síl Slovenskej republiky a o zmene a doplnení niektorých zákonov a ktorým sa dopĺňa zákon č. 312/2001 Z. z. o štátnej službe a o zmene a doplnení niektorých zákonov v znení neskorších predpisov (tlač 208). Dávam slovo spoločnému spravodajcovi z výboru pre obranu a bezpečnosť pánovi poslancovi Kovarčíkovi, aby hlasovanie uvádzal.
Bugár, Béla, podpredseda NR SR (2011-12-13):
Ako posledný v rozprave vystúpi pán poslanec Blanár. Nech sa páči, máte slovo.
Petrák, Ľubomír, poslanec NR SR (2017-04-07):
Pani kolegyňa, akt čistého zúfalstva, musím povedať. Ja som bol veľmi napätý, keď ste vyšli s tým bombastickým ohlásením, že teraz predstavíte organizácie tretieho sektora SMER-u, ktoré ako sa tu neuveriteľne nabaľujú, no a som zostal akože ešte vo väčšom nemom úžase. Ak som dobre počítal, tak Čistý deň dostal dve dotácie, 35-tisíc a 25-tisíc, z toho, čo ste čítali, čiže dohromady 60-tisíc. Keby toto mal byť kešový úplatok niekomu, tak sa vám na to ľahko vykašle. To je čistý akt zúfalstva, keď niekto príde s nejakým takýmto tvrdením. Nebláznite, nezhadzujte sa. Síce ste sa zhodili už dosť, ale toto klincuje tú rakvu úplne.
Blaha, Ľuboš, podpredseda NR SR (2024-01-17):
Vážená pani poslankyňa, na vaše vystúpenie evidujem 26 faktických poznámok. Ako prvý, pán poslanec Ivan Štefunko, nech sa páči.
Kazda, Radovan, poslanec NR SR (2022-09-27):
Ďakujem. Vážený pán predseda, v rozprave bol podaný jeden procedurálny návrh a jeden pozmeňujúci a doplňujúci návrh. V rozprave vystúpil pán poslanec Robert Fico a v mene poslancov Vladimíra Faiča, Dušana Muňka, Ladislava Kamenického a pani poslankyne Jany Vaľovej predniesol návrh, ktorého obsahom je návrh uznesenia k vládnemu návrhu zákona. Tento návrh okrem iného požaduje, aby Národná rada prerušila rokovanie o vládnom návrhu zákona. Zároveň tam odporúča pre predsedu ÚRSO nejaké ďalšie odporúčania. Pán predseda, dajte, prosím, hlasovať o tomto návrhu uznesenia prednesenom poslancom Robertom Ficom.
Jurinová, Erika, podpredsedníčka NR SR (2013-12-17):
Ďakujem pekne, pán spravodajca. Otváram všeobecnú rozpravu. Do rozpravy som nedostala žiadnu písomnú prihlášku, pýtam sa, či sa chce niekto prihlásiť. Ospravedlňujem sa, do rozpravy som dostala jednu písomnú prihlášku, prihlásil sa pán poslanec Jozef Mikloško z klubu KDH, týmto mu dávam slovo.
Kollár, Boris, predseda NR SR (2021-10-22):
Prosím, prezentujme sa a hlasujeme. (Hlasovanie.) Prítomných 126 poslancov, za 31, proti 20, zdržalo sa 73, nehlasovali 2. Konštatujem, že Národná rada sa uzniesla, že nebude pokračovať v rokovaní o návrhu zákona. Pristúpime k hlasovaniu v prvom čítaní o návrhu poslancov Kotlebu, Beluského, Schlosára na vydanie ústavného zákona, ktorým sa mení a dopĺňa ústavný zákon č. 493/2011 Z. z. o rozpočtovej zodpovednosti, tlač 712, bod 56 schváleného programu. Dávam slovo spravodajcovi, ktorého určil navrhnutý gestorský výbor pre financie a rozpočet, poslancovi Jánovi Blcháčovi, aby uviedol hlasovanie. (Hlasovanie o návrhu poslancov Národnej rady Slovenskej republiky Mariana Kotlebu, Martina Beluského a Rastislava Schlosára na vydanie ústavného zákona, ktorým sa mení a dopĺňa ústavný zákon č. 493/2011 Z. z. o rozpočtovej zodpovednosti , tlač 712.)
Kollár, Boris, predseda NR SR (2022-02-15):
Prosím prezentujme sa a hlasujeme. (Hlasovanie.) Prítomných 130 poslancov, za 82, proti 17, zdržalo sa 30, nehlasoval 1. Konštatujem, že sme tento návrh schválili. Pokračujeme hlasovaním o návrhu vlády na skrátené legislatívne... Aha, to sme odložili, ospravedlňujem sa. Pristúpime k hlasovaniu o bode 48, je to prvé čítanie o návrhu skupiny poslancov na vydanie zákona, ktorým sa mení a dopĺňa Trestný zákon, tlač 869. Dávam slovo spravodajcovi, ktorého určil navrhnutý gestorský ústavnoprávny výbor, poslancovi Lukášovi Kyselicovi, aby hlasovanie uviedol (Hlasovanie o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 300/2005 Z. z. Trestný zákon v znení neskorších predpisov , tlač 869.)
Jurinová, Erika, podpredsedníčka NR SR (2013-06-27):
Chcete reagovať, pán poslanec? Nie. Ďakujem. Takže poprosím pána poslanca Fronca s príspevkom.
A. Belousovová, podpredsedníčka NR SR: (2007-03-23):
Ústne sa do rozpravy prihlásila pani poslankyňa Biró, pán poslanec Abrhan, pán poslanec Slafkovský. Končím možnosť prihlásiť sa do rozpravy ústne. Ako prvá vystúpi pani poslankyňa Biró a po nej sa pripraví pán poslanec Abrhan. Nech sa páči, pani poslankyňa, máte slovo.
Grendel, Gábor, podpredseda NR SR (2020-11-03):
V rozprave teraz vystúpi pán poslanec Blaha. (Ruch v sále.)
Laššáková, Jana, podpredsedníčka NR SR (2014-10-31):
Reagujte na pána Poliačika. Pán Hlina vystúpi asi v rozprave.
Laššáková, Jana, podpredsedníčka NR SR (2014-11-08):
Pán poslanec, podľa rokovacieho poriadku máte reagovať na pani podpredsedníčku. Tak vás poprosím, aby ste neriešili pani poslankyňu Zmajkovičovú.
Grendel, Gábor, podpredseda NR SR (2021-05-13):
A chcem vás, kolegyne, kolegovia, tiež poprosiť, aby zvolávanie výborov sme si nechali po hlasovaní. Pán poslanec Podmanický.
Šedivcová, Viera, poslankyňa NR SR (2015-12-02):
Ďakujem pekne za slovo. Ja by som chcela zareagovať na vystúpenie pána kolegu Mikloška, ktorý tu hovoril predovšetkým o nestrannosti kandidátov. Ja si myslím, že o žiadnom možno z kandidátov, ktorí sú práve na komisára pre deti, nemôžeme hovoriť, že sú nestranní. Každého navrhuje nejaká politická strana a už tým je zrejmé, že majú nejaké stranícke krytie. Ešte sa dotknem kandidátky pani JUDr. Stavrovskej, ktorej spochybňoval činnosť alebo prácu, aj keď povedal, že je právnička, ale že nemá skúsenosti so zdravotne postihnutými ľuďmi. Chcem povedať, naozaj že pani JUDr. Stavrovská osobne zastupuje na súdoch zdravotne postihnutých, hendikepovaných ľudí v rôznych konaniach, sama im píše odvolania, reprezentuje v rôznych organizáciách pre zdravotne postihnutých ich potreby a záujmy a ja osobne sa s ňou stretávam na odborných fórach, prednáša pre riaditeľov a zamestnancov domovov sociálnych služieb, participuje na projekte, národnom projekte deinštitucionalizácie, vzdelávanie odborných zamestnancov, takisto ako aj pani doktorka Brichtová, čiže ani u jednej, ani u druhej sa nemôže spochybňovať to, že by nepracovali alebo nepoznali problematiku zdravotne postihnutých občanov. Ďakujem pekne.
Hrnčiar, Andrej, podpredseda NR SR (2017-03-30):
Reakcia na faktické poznámky – pán poslanec Matovič.
Pellegrini, Peter, predseda NR SR (2014-11-26):
Ďakujem veľmi pekne, pán spravodajca, otváram rozpravu k tomuto bodu. Do rozpravy som dostal jednu písomnú prihlášku, pána poslanca Ľudovíta Kaníka. Pán poslanec, nech sa páči, máte slovo.
Zemanová, Anna, poslankyňa NR SR (2022-09-20):
Vážený pán predseda, dávam týmto procedurálny návrh, aby tlače 1114 bod 50, 1005 bod 13, 1035 bod 126, 1161 bod 54, 1169 bod 55, 1070 bod 56, 1171 bod 57, 1172 bod 58, 1033 bod 124 a 1101 bod 10 boli preradené na úvod 72. schôdze hneď ako tretí a nasledujúce body schôdze Národnej rady. Číslovanie bodov je uvádzané podľa pozvánky, ktorú sme dostali dňa 19. septembra. Odôvodnenie: Návrh zdôvodňujem tým, že považujeme za kľúčové, aby sa v úvode schôdze prerokoval návrh zákona ohľadom postavenia právneho štátu a transparentnej prokuratúry vrátane humanizácie väzenstva a balík zákonov pre ľudí kvôli inflácii a energetickej kríze. Ďakujem.
Hort, Milan, podpredseda NR SR (2011-09-09):
Pán poslanec Kažimír chce reagovať na pána poslanca Ondreja Mateja. Nech sa páči.
Glváč, Martin, podpredseda NR SR (2018-09-13):
Pán poslanec Dostál.
Laurenčík, Milan, podpredseda NR SR (2021-11-11):
S faktickou poznámkou teraz vystúpi pán poslanec Miroslav Suja.
Obrimčáková, Bibiána, poslankyňa NR SR (2012-09-20):
Ďalší v rozprave, ktorý podal pozmeňujúce a doplňujúce návrhy, bol pán poslanec Poliačik. Prosím, pán predseda, dajte hlasovať o jeho návrhoch 1 až 4 spoločne.
Hrušovský, Pavol, podpredseda NR SR (2010-10-15):
Pán poslanec Fronc.
Lehotský, Tomáš, poslanec NR SR (2020-11-27):
Pán predsedajúci, teraz budeme hlasovať o bodoch spoločnej správy č. 1 až 6 spoločne s návrhmi gestorského výboru schváliť.
Novotný, Viliam, poslanec NR SR (2015-03-25):
Pani predsedajúca, dajte, prosím, hlasovať o tom, že v zmysle príslušných ustanovení rokovacieho poriadku prerokujeme poslanecký návrh zákona v druhom čítaní.
B. Bugár, podpredseda NR SR: (2005-10-26):
(Hlasovanie.) 131 prítomných, 127 za, 4 sa zdržali hlasovania. Konštatujem, že návrh sme schválili. Nech sa páči, ďalej.
B. Bugár, podpredseda NR SR: (2004-05-14):
Prosím teraz poverenú členku výboru pre ľudské práva, národnosti a postavenie žien pani poslankyňu Máriu Sabolovú, aby informovala Národnú radu o výsledkoch prerokovania tohto návrhu v jednotlivých výboroch. Nech sa páči.
P. Paška, predseda NR SR: (2008-05-22):
(Hlasovanie.) 135 prítomných, 58 bolo za, 75 proti, 2 sa zdržali. Ani tieto návrhy sme neprijali.
Kadúc, Miroslav, poslanec NR SR (2015-09-16):
Ďakujem pekne. Pán premiér, s veľa vecami sa dá určite s vami súhlasiť, pokiaľ ide o tvrdenie bezpečnosti Slovákov, v tom sme na jednej lodi, nepochybne. Ale povedzme si alebo dajme do toho trošku faktov. Určite je faktom to, že v roku 2008 sa prijímala Lisabonská zmluva, čl. 78 ods. 3 práve riešil situáciu, ktorú tu máme dnes, úniovú azylovú politiku. Vy ste mali možnosť vyjednať výnimku. Vy ste ju nedojednali! Vy ste dokonca hrozili demisiou vlády, pokiaľ nebude Lisabonská zmluva prijatá. Že to nešlo? Ako je možné, že to išlo v Dánsku, v Írsku, vo Veľkej Británii? Ako je to možné? Povedzme si ešte ďalší fakt, alebo vy tvrdíte, že väčšina alebo 90 % migrantov je ekonomických migrantov. Toto podľa môjho názoru nie je fakt, pokiaľ nedáte nejaký zdroj. Ja som ten zdroj z vašich úst ešte nepočul. Dajte zdroj! Pretože ak ho nedáte, ak nedáte relevantné údaje, bude to iba strašenie ľudí za účelom dosiahnutia vašich politických cieľov, nič iné. A ešte možno jedna poznámka. Vy ste povedali, že ak by išlo naozaj o utečencov, tak by žiadali o azyl v prvej bezpečnej krajine, čo mohlo byť Grécko, Srbsko, Maďarsko. No len ja si toto nemyslím, aj keď rozumiem tej argumentácii. Je to taká skratka, ale keď sa vrátime do minulosti – Pražská jar. Kam utekali Česi a Slováci? Kam utekali? Utekali do Ameriky, do Kanady. Nie do Francúzska, nie do Španielska. (Výkriky z pléna.) Utekali do Ameriky a do Kanady, páni... (Prerušenie vystúpenia časomerom, výkriky z pléna.)
Bugár, Béla, podpredseda NR SR (2010-12-10):
Vyhlasujem rozpravu za skončenú. Pýtam sa pána ministra, či sa chce, či chce teda zaujať stanovisko. Nech sa páči.
Osuský, Peter, poslanec NR SR (2015-10-01):
Ďakujem pekne, pán predseda. Ďakujem, Ľudo, za veľmi potrebné oprášenie a pre niekoho možno aj totálne novú informáciu o vedomostiach v podobe citátov doslova odcitovaných, pretože niekedy mám pocit aj v tej diskusii, ktorá tu bola pred rokom a roky predtým, že, samozrejme, ľudia majú niečo z tých učebníc dejepisu predsa len v hlavách zachované, veľmi často deformované, veľmi často skreslené, veľmi často úmyselne posunuté. Napríklad tá obľúbená protitéma 30. októbra je fajn, ale musíme si otvorene povedať, že mohli by sa v Martine stretnúť aj dvadsaťkrát zaslúžilí vlastenci vrátane môjho pradeda, ale pokiaľ by neexistovalo dielo légií, neexistovalo dielo zahraničného odboja, mohli by v tej Tatrabanke vydupať dieru do dlažby a nikdy by nič nevzniklo. To, že sme dostali pevnú hranicu vo Versailles, to, že sa Dunaj stal hraničnou riekou, to by sa nikdy nedalo v dvorane Tatrabanky vydupať a jednoducho stelesnením tej zahraničnej práce, ktorá, tvrdím a trvám na tom, bola 90 % vzniku Česko-slovenskej republiky, v ktorej triáde hrdinov je žiarivou hviezdou práve Štefánik. Znova podčiarkujem, týmto dátumom si uctíme to, čo pre nás urobil, a odmietnuť to, samozrejme, vládnuca väčšina môže, ale vyjadrujem spolu s Jankom Mičovským, ktorý to povedal vo svojej faktickej, nádej, že príde deň, a teraz nemienim citovať skrachovaného nemeckého maliara, ktorý sľuboval, že príde deň, a ten aj prišiel, ale nakoniec aj odišiel našťastie, že príde deň, keď 28. október bude štátnym sviatkom a významným, rozhodujúcim medzníkom našich moderných dejín... (Prerušenie vystúpenia časomerom.)
Glenda, Tibor, poslanec NR SR (2012-10-26):
Pán predseda, dajte, prosím, hlasovať o bodoch 2 a 3 pozmeňujúceho návrhu pána poslanca Zajaca.
Hlina, Alojz, poslanec NR SR (2013-12-13):
Pani kolegyňa, ak dovolíte, ja som to dostal esemeskou od človeka, ktorý sa venuje spotrebiteľom a ochrane spotrebiteľov. A ja nejdem ju citovať, ale je to tam napísané tak, jak som to povedal. A neviem, o čom ste vy hovorili. Môžme to prípadne skontrolovať. Každopádne, ak ich bolo 29 alebo nebolo ich 30, tak nemyslím, že sa mám kvôli tomu ospravedlniť. Každopádne je to stále veľa. Stále veľa. A možno vo vašom prípade, nič v zlom, by som uviedol, že máte určitý konflikt záujmov, lebo vy ste exekútorka a prizeráte záujmy niekoho iného k záujmom, ku ktorým je tento parlament enormne, ale enormne ústretový. K záujmom 318 exekútorov je tento parlament enormne ústretový. By som pre korektnosť, keď už mňa vyzývate ku korektnosti, vo vašom prípade by som korektne uviedol, že ako exekútorka hovoríte toto a toto. Ďakujem pekne.
J. Zvonár, poslanec: (2007-10-29):
K pánovi poslancovi Novotnému. To, že so mnou nesúhlasí, je normálne. A v mnohých veciach nesúhlasím s ním. Ak hovoríme o smerovaní zdravotníctva v tomto období, ja hovorím, že zdravotníctvo chce byť pre ľudí. Aj ten zákon, ktorý obmedzoval zisky poisťovní, bol urobený preto, aby ľudia mali viacej peňazí pre poskytovanie zdravotnej starostlivosti. Asi ťažko pochopím to, že bude lepšia zdravotná starostlivosť a že bude viacej peňazí aj pre zdravotné poisťovne aj pre zdravotnú starostlivosť, ak budú mať zdravotné poisťovne z verejného zdravotného poistenia zisk. Asi mi to nejde nejako do logiky, že čím väčší zisk zdravotných poisťovní, tým viacej peňazí v zdravotníctve a tým lepšia zdravotná starostlivosť.
Kuriak, Milan, poslanec NR SR (2023-05-25):
Tak vlastne ako povedal hlavný predkladateľ Milan Vetrák, hlasovanie dnes o 17.00 hod.
Matovič, Igor, predseda vlády SR (2020-05-14):
Vážený pán poslanec, teraz v tej maske vás, myslím, že vy to budete, dobre (povedané so smiechom), aby som vám do očí pozeral, prepáčte. Vážený pán poslanec, dovoľte teda, aby som vám rovnako poďakoval za vašu otázku, a zároveň vás teda chcem ubezpečiť, že práve teda štátna karanténa výrazným spôsobom pomohla ochrániť zdravie ľudí, a touto cestou chcem veľmi pekne poďakovať všetkým, tak ako som aj pred chvíľkou povedal, ktorí ju absolvovali. Uvedomujem si, že nemala kvalitu vždy hotelového nejakého vyššieho štandardu, niekedy aj mala. A viete, že v poslednej dobe sme vzhľadom na to, že už nebolo dostatok tých štátnych, by som povedal, ubytovacích zariadení, účelových zariadení jednotlivých rezortov, tak sme urobili aj dohody napríklad so sieťou odborárskych hotelov Sorea, aby ľudia jednoducho mohli byť ubytovaní, aby nestáli zbytočne na hraniciach, a tí, ktorí na Slovensko sa chcú dostať, aby sa na Slovensko mohli dostať. Ale teda uvedomujem si, že nie vždy to tak bolo, aj napríklad teda najmä to veľakrát spomínané karanténne zariadenie v Gabčíkove, asi teda ten stav nebol úplne ideálny, na druhej strane je to vizitka po dvanástich rokoch vašej vlády, stav tohto zariadenia. Mohlo byť v úplne inom stave, ak by sa jednoducho nekradlo jak po nebohom a investovali by ste tam, kde treba. Ak by ste nachystali nejaké tie karanténne zariadenia aj na takýto účel, a ľudia by potom nemuseli bývať v zariadeniach, za ktoré sa všetci hanbíme. Čiže vizitka tohto zariadenia v Gabčíkove nie je naša vizitka, vizitka tohto zariadenia a stav je vizitka vašich dvanástich rokov vlády, lebo my sme ho do takéhoto stavu nedostali. (Potlesk a zaznievanie gongu.) Čo sa týka, čo sa týka bodu... (Ruch v sále a prerušenie vystúpenia predsedajúcim)
Laurenčík, Milan, podpredseda NR SR (2020-12-02):
Pán poslanec Dušan Muňko.
K. Sárközy, poslankyňa: (2003-12-16):
Najprv budeme hlasovať o Tomášovi Malatinskom.
K. Sárközy, poslankyňa: (2007-06-27):
Pani poslankyňa Laššáková, ona tu je, že tu bude torzo. No, tak ja som povedala svoj názor a názor tých, ktorí sa k tomu vyjadrujú. A myslím si, že vy nato môžete mať iný náhľad. Ale dovoľte mi, aby som aj ja mohla prezentovať ešte svoj pohľad nato. Zatiaľ to je ešte dovolené. No, pán podpredseda Číž, neviem, čo ste chceli povedať, musím sa úplne priznať. Pretože ste hovorili o sociálnom zmieri a o podobných záležitostiach. No, je dobré, že poslanci strany SMER v každej svojej vete hovoria o pracujúcich ľuďoch, o ľuďoch tejto krajiny a o tom, ako sociálne cítia. Ale potom sa treba pozerať na tie skutky a solidarita nepatrí len do slovníka sociálnej alebo socialistickej strany, mohla by som toto povedať, pretože tu sedia aj socialisti medzi vami, teraz to už popierate, ale je to princíp kresťanských strán a zakladateľov Európy. Pani poslankyňa Tóthová ako aj zvyčajne povedala svoj názor a hneď aj odišla. No, keď tá Kaníkova novela bola taká zlá, tak neviem, prečo boli takéto výsledky, no, a povedzte to aj svojmu predsedovi, ako sa vyjadruje k Zákonníku práce. Pán poslanec Kvorka, no, myslím si, že potom nesedíme v jednom výbore. My sme a ja som vždy povedala svoj názor, že tu nie sú poslanci opozície, no, tak poslanci opozície nehovoria o Zákonníku práce ako zákone roka. A to, že aké ja mám vedomosti o predkladaných novelách, no, tie vedomosti môžem mať, lenže, ak by som chcela vedieť niekedy aj názor pani ministerky na tie zákony alebo na tie veci, ktoré predkladá, lenže, žiaľbohu, toto sa od nej nedozviem... (Prerušenie vystúpenia časomierou.)
P. Paška, predseda NR SR: (2009-04-23):
(Hlasovanie.) 136 prítomných, 84 za, 52 sa zdržalo. Návrh pani poslankyne sme schválili.
Sidor, Igor, poslanec NR SR (2011-07-08):
Ďakujem, pán predsedajúci, za slovo. Ak dovolíte, chcel by som predložiť pozmeňujúci návrh k vládnemu návrhu zákona o trvalom ukladaní oxidu uhličitého do geologického prostredia a o zmene a doplnení niektorých zákonov (tlač 316). V čl. V sa za bod 1 vkladá nový bod 2, ktorý znie: Bod 2. V § 23 sa vypúšťa odsek 4. Doterajší odsek 5 sa označuje ako odsek 4. Vypúšťa sa odsek 4, nakoľko predmetné ustanovenie je v rozpore so Zmluvou o Európskej únii, Zmluvou o fungovaní Európskej únie a právnymi aktami Európskej únie. Vypustenie nadväzuje na stanovisko Slovenskej republiky k výzve Komisie Európskych spoločenstiev. Porušenie z roku 2009/4548 týka sa obmedzenia vývozu nebezpečného odpadu. Ďakujem.
Bugár, Béla, podpredseda NR SR (2011-07-12):
Áno, súhlasí pán poslanec. Takže, prezentujme sa a hlasujme o návrhoch pána poslanca Petráka 1 až 5. (Hlasovanie.) Prítomných 143 poslancov, za 60, proti 40, zdržalo sa 42 poslancov, 1 nehlasoval. Konštatujem, že tieto návrhy pána poslanca sme neschválili.
Brocka, Július, poslanec NR SR (2011-07-11):
Zabetónovávame sa v odmietavých a veľmi antagonistických postojoch. Ja preto chcem konštruktívne zdôrazniť to, na čom sme sa dohodli alebo čo máme spoločné. Ja by som chcel poďakovať pani poslankyni Tomanovej, aj keď jej vystúpenie bolo veľmi kritické, za to, že ocenila postoj gestorského výboru pre sociálne veci. Áno, aj ja som rád, že sme sa v tom výbore dokázali aspoň na niektorých veciach dohodnúť a urobili sme Zákonník práce prijateľnejším aj pre zamestnávateľov, aj pre zamestnancov. Ja si myslím, že o toto by nám malo ísť. No a keďže veľa tých rozdielnych názorov zostáva, predsa len zopakujem zase jeden návrh, ktorý prešiel v gestorskom výbore, a to je práve v spoločnej správe pod bodom 1, že minimálne mzdové tarify zostávajú tak, ako si to želá opozícia. Teda názor vládnej koalície alebo väčšiny poslancov vládnej koalície bol iný, ale gestorský výbor odporúča poslancom v pléne, aby sme minimálne mzdové tarify zachovali, to znamená, aby aj v tejto veci, nielen v otázke výpovednej doby zostalo pri status quo.
P. Hrušovský, predseda NR SR: (2003-09-24):
(Hlasovanie.) Prítomných je 117 poslancov, za 114, zdržali sa 2, nehlasoval 1. Návrh uznesenia sme schválili. Ďakujem, pani poslankyňa, za spoluprácu pri prerokúvaní uvedeného vládneho návrhu zákona. Teraz poprosím pani poslankyňu Navrátilovú. Pán minister. (Hlasy v sále.) Pán poslanec Polka. L. Polka, poslanec: Ďakujem, pán predseda. Bolo to trošku nedopatrením, ale keď už mám slovo (hlasy a smiech v sále), chcel by som v mene poslancov Ľudovej únie oznámiť radostnú správu, že malý Púchov remizoval s veľkou Barcelonou. (Potlesk a ruch v sále.)
Brocka, Július, poslanec NR SR (2015-11-19):
Pán minister, pán poslanec Jánoš, teda bývalý poslanec Jánoš, sedával nedávno tu s nami v poslaneckých laviciach a žil si životným štýlom, ktorý by si mohol dovoliť, keby sedel v tejto sále sto rokov a žil z poslaneckého platu. Ale zjavne pán Jánoš nežil z poslaneckého platu, lebo teda mal iné príjmy a ja sa to pýtam preto, pán minister, lebo už druhý deň sa bavíme o štátnom rozpočte a vy ste hovorili sám o tom, čo sú vaše priority. Ak je pravda, že tá rýchlejšia čítačka peňazí dokáže za minútu zrátať 1 600 bankoviek a keby to bolo 50 eur, päťdesiateurovky, tak je to za 15 minút 1,2 mil. eur. Pán minister, toľko je v rozpočte na budúci rok na príspevok rodinám s deťmi za starostlivosť o deti niekoľkým tisícom rodín. Ak by tieto Jánošove peniaze len z jednej transakcie obrazne skončili vo vašom štátnom rozpočte, tak by ste mohli rodinám s deťmi dvakrát toľko, rodinám s deťmi pomôcť takýmto jednorazovým príspevkom. Ale ja viem, že rodiny s deťmi cez rozpočet nie sú vašou prioritou. Nie sú to ani učitelia, ani zdravotníci, dokonca nie sú to ani baníci, ale možno sú to vlastníci baní, ako pán Čičmanec, lebo ak sa preukáže, že naozaj to boli peniaze z dotácií zo štátneho rozpočtu, ktoré pán Jánoš vlastne vypaľoval, alebo vyberal od pána Čičmanca, tak je to tragédia. A ja si myslím, že táto rakovina, musíme spoločne proti nej bojovať, pán minister,... (Prerušenie vystúpenia časomerom.)
Klus, Martin, podpredseda NR SR (2019-12-04):
Ďakujem pekne. Pán poslanec, len vás poprosím vo faktickej reagovať na predrečníka. V zmysle rokovacieho poriadku požiadala o slovo spravodajkyňa. Nech sa páči.
Pellegrini, Peter, podpredseda NR SR (2020-05-12):
Ďakujem pekne. S faktickými poznámkami dvaja páni poslanci. Ako prvý – pán poslanec Saloň, nech sa páči.
P. Paška, predseda NR SR: (2006-10-24):
S faktickými poznámkami sa hlásia páni poslanci Lipšic, Fronc. Končím možnosť prihlásiť sa s faktickou poznámkou. Ešte pán Hrušovský ako posledný sa hlási s faktickou poznámkou. Končím možnosť prihlásiť sa. Nech sa páči, pán poslanec Lipšic.
T. Cabaj, podpredseda NR SR: (2009-10-27):
vládny návrh zákona, ktorým sa mení a dopĺňa zákon č. 596/2008 Z. z. o štátnom rozpočte na rok 2009 . Vládny návrh zákona máme ako tlač 1242, spoločná správa je ako tlač 1242a. Pán minister, nech sa páči, ujmite sa slova.
Laurenčík, Milan, podpredseda NR SR (2022-02-23):
Pán poslanec Jarjabek, chcete reagovať?
Bugár, Béla, podpredseda NR SR (2019-10-28):
Takže hlasujeme zvlášť o bodoch jedna alebo spolu 1, 2, 3?
M. Horváth, podpredseda Rady riaditeľov Sociálnej poisťovne: (2004-06-23):
Výsledky hospodárenia Sociálnej poisťovne v roku 2003 z pohľadu jednotlivých ukazovateľov možno stručne charakterizovať ako výsledky len málo sa odchyľujúce od rozpočtu Sociálnej poisťovne, ktorý bol schválený Národnou radou uznesením č. 131 z 12. decembra 2002. Sociálna poisťovňa prijala v roku 2003 poistné, úhrady poplatkov za nesplnenie oznamovacej povinnosti, penále, pokuty a ostatné príjmy tvorené predovšetkým z úrokov na bežných účtoch a termínových vkladoch vo výške 99 403 000 000 korún, čo je 101,82-percentné plnenie rozpočtu. Skutočné príjmy boli oproti rozpočtovaným vyššie o 1,776 mld. korún, čo bolo do značnej miery spôsobené oddlžením Železníc Slovenskej republiky v sume takmer jednej miliardy korún, s ktorou sa v rozpočte na rok 2003 pôvodne neuvažovalo. Zvýšenie na strane rozpočtovaných výdavkov ovplyvnila najmä schválená valorizácia dôchodkov od 1. júla 2003 o 6 %, pričom rozpočtovaných bolo len 5 %. Spolu s prevodom finančných prostriedkov z minulých rokov boli v roku 2003 k dispozícii zdroje vo výške 105 miliárd Sk. Použitie prostriedkov základného fondu nemocenského poistenia, základného fondu dôchodkového zabezpečenia, základného fondu poistenia zodpovednosti za škodu a správneho fondu predstavovalo 98 138 325 000 korún, čo prekračuje len o 0,19 % plnenie rozpočtu. Mierne prekročenie výdavkov Sociálnej poisťovne bolo ovplyvnené najmä vyššími výdavkami na dávky dôchodkového zabezpečenia, pričom celkové prekročenie výdavkov predstavuje 186 miliónov korún. Bilančný rozdiel z výsledku hospodárenia bežného roku predstavuje prebytok 1 265 225 000 korún. Hospodárenie základných fondov z príjmov v bežnom roku bolo v základnom fonde nemocenského poistenia a základnom fonde poistenia zodpovednosti za škodu prebytkové a v základnom fonde dôchodkového zabezpečenia deficitné. Aj keď celkový výsledok hospodárenia je priaznivý, nepodarilo sa zvrátiť nepriaznivý vývoj bilancie medzi zdrojmi a výdavkami v základnom fonde dôchodkového zabezpečenia, z ktorého sa vyplácali dôchodky. To súviselo aj s nevhodným nastavením odvodových sadzieb pre jednotlivé druhy poistenia, čo sa do určitej miery podarilo zmeniť v tomto roku od 1. januára novým zákonom o sociálnom poistení. Deficit v základnom fonde dôchodkového zabezpečenia vykrývala Sociálna poisťovňa z vlastných zdrojov v súlade so zákonom 274/1994 Z. z. o Sociálnej poisťovni v znení neskorších predpisov, v zmysle ktorého sa poskytla finančná výpomoc prebytkového fondu nemocenského poistenia a použili sa prostriedky rezervného fondu. Na vykrytie deficitu použila Sociálna poisťovňa zostatok finančných prostriedkov z minulých rokov vo výške 1,3 miliardy korún, finančné prostriedky základného fondu nemocenského poistenia vo výške 4,4 miliardy korún a rezervného fondu vo výške 250 miliónov korún. Správny fond bol vytvorený vo výške, ktorú v návrhu rozpočtu na rok 2003 schválila Národná rada, t. j. 2 857 294 000 korún. Z uvedenej sumy sa využili finančné prostriedky vo výške 2 819 052 000 korún, nevyčerpaný zostatok vo výške viac ako 38 miliónov korún bol prevedený do fondu na rok 2004. Ďakujem za pozornosť.
Poliačik, Martin, poslanec NR SR (2013-06-25):
Takto to chodí, keď sa ide robiť operácia húfnicou, že sa nepozerá na rozmanitosť tých prípadov. Je tu opäť jedna správa, veľmi dôležitá, tiež z roku 2011, o zlyhaní vojny proti drogám, ktorá vyšla v Organizácii Spojených národov. Tam sa konštatovalo, že zhruba 10 % užívateľov drog v celosvetovom merítku sú problémoví jedinci, ktorých treba nejakým spôsobom riešiť, 90 % z nich takými nie je. A tvoj pohľad, Štefan, je pokrivený práve tým, že ty vidíš tých 10 %, lebo keď sa naozaj už niekto dostane k tomu tvojmu bráchovi, tak to je človek, ktorý má problém. Ale sú tu obrovské množstvá ľudí, ktorí problém nemajú. A jednoducho vyhlásiť, že príležitostný užívateľ marihuany je človek závislý od drog, je nepravdivé tvrdenie. To je tak, ako keby si vyhlásil, že človek, ktorý každý deň vypije dve šálky kávy, je závislý od drog a že takému človeku to zničí zdravie. Z medicínskeho hľadiska je to zhruba rovnaká úroveň. To jednoducho nie je pravda. Príležitostný užívateľ trávy nie je človek závislý od drog, je to príležitostný užívateľ trávy, ktorého jediným zásadným problémom je, že užíva substanciu, ktorá v našej kultúre nie je legálna, zatiaľ čo iný človek, ktorý užíva inú substanciu, ktorá legálna je, a pravidelne sa spíja do nemoty, využíva krytie zákonom. A jediný jeho problém je zase medicínsky. A oprostime, prosím, túto debatu od ideologických nánosov a nezmyslov, ktoré sa šíria ako mýty v spoločnosti, a pozrime sa na realitu, ako naozaj vyzerá, lebo len keď budeme poznať to prostredie, vieme preň nastavovať správne pravidlá. Ďakujem.
Bugár, Béla, podpredseda NR SR (2016-10-19):
Prezentujme sa a hlasujme o návrhu prerokovať tento návrh v treťom čítaní. (Hlasovanie.) Prítomných 143, za 92, proti 23, zdržalo sa 28 poslancov. Konštatujem, že sme v treťom čítaní . Otváram rozpravu v rámci tohto čítania a pýtam sa, či páni poslanci Holúbek, Šimkovičová chcú sa prihlásiť do... Nie. Takže ešte raz otváram rozpravu. Konštatujem, že nikto nemá záujem. Vyhlasujem rozpravu za skončenú. Nech sa páči, záverečné hlasovanie.
Bugár, Béla, podpredseda NR SR (2018-10-16):
Vážené panie poslankyne, vážení páni poslanci (ruch v sále), prosím, aby ste sa ukľudnili, a ideme hlasovať o prerokovaných zákonoch. Najprv prosím pána poslanca Baránika, aby uviedol hlasovanie v prvom čítaní o návrhu poslancov Klusa a Laurenčíka na vydanie ústavného zákona, ktorým sa mení ústava (tlač 1057). (Hlasovanie o návrhu poslancov Národnej rady Slovenskej republiky Martina Klusa a Milana Laurenčíka na vydanie ústavného zákona, ktorým sa mení Ústava Slovenskej republiky č. 460/1992 Zb. v znení neskorších predpisov , tlač 1057.)
Šimečka, Michal, podpredseda NR SR (2023-11-14):
Ďakujem veľmi pekne. Ďalšia vystúpi pani poslankyňa Števulová, prosím.
Dej, Dávid, poslanec NR SR (2024-01-11):
Ďakujem veľmi pekne za všetky faktické poznámky a som sa chcel aj poďakovať, dokým teda aj kolega Bartek, ale myslím si, že možno bolo lepšie v jeho prípade sa držať tej stratégie, že sa nezapájať. Kolega Hlina tu pred, myslím, že včera, ale dokonca včera hovoril o tom, ako toto svetlo umelé a ten kyslík, ktorý tu neprúdi, môže človeku zatemniť myseľ. Ja mám pocit, to sa stalo práve kolegovi Bartekovi, ktorý asi zabudol, že koncom augusta ste mali tlačovku, na ktorej ste so svojím straníckym lídrom hovorili o tom, ako je dôležitá téma odchodu mladých ľudí do zahraničia, ako sa tejto téme chcete venovať. A keď v tejto rozprave mám tú príležitosť to spomenúť, tak poviete, že hovorím hlúposti a väčší, väčšiu zmes hlúpostí ste ešte v živote nepočuli. Tak ja mám také odporúčanie, že možno je lepšie ísť na ten čerstvý vzduch a trošku sa nadýchať. A čo sa týka toho, že by som mal vytiahnuť päty z Bratislavy. Tak myslím si, že to Slovensko mám pochodené od západu na východ, od severu na juh. Dokonca sme cez leto boli behať od Tatier k Dunaju, takže nielen prechodené, ale aj odbehané. Takže ja si myslím, že témy, o ktorých tu my hovoríme, ako sú to témy sociálne, životné prostredie alebo teda napríklad témy mentálneho zdravia sú problémy, ktoré trápia ľudí nielen v Bratislave. A k tej poznámke na to, že si iba obyčajný mladý liberál a nie všetci ľudia sú liberáli. Tak môžme si niekedy dať úvod do politológie. Ja ti veľmi rád vysvetlím, čo znamená liberál. Ja nevidím absolútne nič zlé na tom, keď človek, ktorý chce poukázať na to, že okrem ekonomických cieľov sú dôležité aj ľudské práva, práva pracujúcich a životné prostredie, alebo teda, ako som hovoril o tých potrebách mladých ľudí, tak ja sa za to nehanbím. Ja to práve naopak beriem ako poklonu, že si mi teda povedal, že som mladý liberál a ja teda som asi teda ukradol kolegovi Hargašovi tú možnosť, že bol jediný, na ktorého reagoval koaličný poslanec. Bol som teda druhý, tak možno sa zapíšeme do nejakej kroniky. I keď ako zopakujem, že možno kolega Bartek také pravidlo alebo teda odporúčanie dvakrát meraj, raz strihaj. Ďakujem pekne. (Potlesk.)
Číž, Miroslav, podpredseda NR SR (2015-11-10):
Pani poslankyňa Pfundtner.
L. Szigeti, poslanec: (2006-12-07):
Pani poslankyňa Tóthová, ja vám verím, že sa to veľmi zle počúva, hlavne keď tie naše argumenty vo väčšine prípadov sú podložené matematickými údajmi so štatistikami. A jednoducho matematika v tomto prípade nepustí, pretože to, čo bolo povedané aj v mojom vystúpení, to sú fakty. Na druhej strane nesmiete zabudnúť na to, že školstvo, výchova a vzdelávanie, to nie sú len učitelia. Ja som veľmi rád, že sa podarí postupne zvyšovať platy učiteľom. Je to v poriadku. Ale školstvo, to nie sú len učitelia, to je aj obsah, to sú aj rozvojové projekty, to sú aj učebnice, to sú aj počítače, to sú aj iné veľmi závažné veci. A, bohužiaľ, v tomto smere sa nedá hovoriť o tom, že tento rozpočet zabezpečí tú časť, ktorá je mimoriadne dôležitá. Sú dôležití pedagógovia i učitelia, ale sú tam dôležité iné veci.
Glváč, Martin, podpredseda NR SR (2018-12-06):
Ďakujem pekne. Pán poslanec, chcete položiť doplňujúcu otázku? Nie. Ďalšia otázka je od pána poslanca Bagačku. Je v sále. Znie: „Vážený pán predseda vlády, ktoré z opatrení vlády pre budúci rok pocítia naši občania najviac?“ Nech sa páči.
Bugár, Béla, podpredseda NR SR (2017-09-07):
Nech sa páči, pán poslanec Dostál, môžte priblížiť.
Glváč, Martin, podpredseda NR SR (2018-02-14):
Pani poslankyňa Grausová, nech sa páči.
Hrušovský, Pavol, podpredseda NR SR (2010-12-02):
Hlasujeme o pozmeňovacom návrhu pána predsedu výboru pre financie, rozpočet a menu Kollára a skupiny ďalších poslancov. (Hlasovanie.) 146 prítomných, 78 za, 62 proti, 5 sa zdržalo, 1 nehlasoval. Pozmeňovací návrh pána poslanca Kollára sme schválili. Prosím, ďalší návrh.
Figeľ, Ján, podpredseda NR SR (2015-02-10):
S reakciou, nech sa páči, Béla Bugár.
A. Bobrík, poslanec: (2008-01-31):
A naozaj bude treba asi pristúpiť k tomu § 39 Občianskeho zákonníka, že je neplatný úkon, ktorý svojím obsahom alebo účelom odporuje zákonu alebo obchádza zákon. A v tomto prípade asi prišlo k obídeniu zákona. A sú tam ďalšie veci, čo sa týka jednotlivých kritérií hodnotenia. Veď v tom čase platný zákon vôbec nepripúšťal napríklad také kritérium, aké bolo vybrané – referencia a dosiahnuté výsledky. To je na hodnotenie účasti toho uchádzača v ponuke, ale nie v tom, aby sa hodnotili kritériá na hodnotenie ponuky, ale jeho účasť. To bolo dávno vtedy v zákone takýmto spôsobom dané. Čiže tam je pochybenie. Bude veľa vecí pochybených, ktoré sa preukážu a bude na politickej vôli, či naozaj to trestné oznámenie a rozporovať túto zmluvu... (Vystúpenie prerušené časomierou.) (Potlesk.)
I. Mikloš, podpredseda vlády a minister financií SR: (2005-06-22):
Medzi najdôležitejšie ciele návrhu zákona patrí najmä zavedenie nových kategórií sprostredkovateľov poistenia a sprostredkovateľov zaistenia pôsobiacich na slovenskom poistnom trhu. Zavádza sa inštitút registra sprostredkovateľov poistenia a zaistenia, ktorý umožňuje pôsobiť v iných členských štátoch, ako aj sprostredkovateľom poistenia a zaistenia z iných členských štátov pôsobiť na území Slovenskej republiky. Upravuje požiadavky na odbornú spôsobilosť sprostredkovateľov poistenia a zaistenia. Upravuje tiež podmienky dohľadu nad touto činnosťou, ktorý do konca tohto roka vykonáva Úrad pre finančný trh a od 1. januára 2006 prechádza vykonávanie dohľadu do pôsobnosti Národnej banky. Ďakujem za pozornosť a žiadam vás o podporu tohto návrhu zákona.
Blaha, Ľuboš, podpredseda NR SR (2023-12-19):
Pán poslanec Hargaš, nechcel som vás prerušovať, ale nie je možné vo faktickej oslovovať iných poslancov, iba predrečníka. Tak nabudúce to skúste preformulovať, lebo porušujete rokovací poriadok, dobre? Pani poslankyňa Dana Kleinert, nech sa páči.
K. Tóthová, poslankyňa: (2005-05-10):
Vo faktickej poznámke snáď len toľko, že citovaný paragraf písm. h) súd prvého stupňa nesprávne právne posúdi vec, a preto nevykonal ďalšie navrhované dôkazy. Pán minister, ak takto budete viazať, že nesprávne posúdil a ešte musí preukázať, že preto neurobil dôkazy, to znamená, že zúžite absolútne lievik preto, aby sa mohlo vrátiť naspäť nedoriešené v prvej inštancii konanie, poprípade prípady nesprávnej právnej kvalifikácie. Súhlasím s pánom poslancom, že bude treba v druhom čítaní viaceré doplňujúce a pozmeňujúce návrhy, pretože filozofia redukcie, kasácie v súdnictve môže byť, ale nemôže byť v takom rozsahu. Ak by to bol skutočný prínos na skrátenie, tak by mnohé generácie pred nami už s tým prišli. Pretože tento kasačný princíp platí odnepamäti súdnictva a nemyslíme si, že my sme vymysleli dieru v koláči, poprípade nechcime vyliať s kúpeľovou vodou aj dieťa. Ďakujem za pozornosť.
Paška, Pavol, predseda NR SR (2013-09-11):
(Hlasovanie.) 141 prítomných, 86 za, 55 sa zdržalo. Návrh sme schválili.
Pellegrini, Peter, predseda NR SR (2015-09-30):
Prezentujme sa a hlasujme o procedurálnom návrhu nepokračovať v rokovaní o tomto návrhu zákona. (Hlasovanie.) Prítomných 134, za hlasovalo 56 poslancov, proti bolo 74, zdržali sa 4 poslanci. Konštatujem, že ani tento procedurálny návrh sme neschválili.